**Zapisnik**

**sjednice Vijeća povjerenika za kvalitetu  
održane u četvrtak 2. lipnja 2022. u 12 sati u Vijećnici**

**Prisutni**: doc. dr. sc. Tanja Trška, izv. prof. dr. sc. Nina Pavlin Bernardić, doc. dr. sc. Tihana Klepač, izv. prof. dr.sc. Ivana Zagorac, doc. dr. sc. Elenmari Pletikos Olof, doc. dr. sc. Jelena Spreicer, dr. sc. Marija Popović, lektorica, prof. dr. sc. Neven Jovanović, doc. dr. sc. Kristina Grgić, izv. prof. dr. sc. Tanja Kuštović, dr. sc. Jurica Polančec, asist., doc. dr. sc. Barbara Kušević, doc. dr. sc. Marko Šarić, doc. dr. sc. Gordana Matić, doc. dr. sc. Danijela Lucić, doc. dr. sc. Diana Tomić, Nikolina Skender, predavačica, Antun Kiseljak

**Odsutni**: prof. dr. sc. Ivana Vidović Bolt, izv. prof. dr. sc. Dolores Grmača, prof. dr. sc. Miljenko Jurković, doc. dr. sc. Nikola Vukosavljević, doc. dr. sc. Sanja Lončar, izv. prof. dr. sc. Orsolya Žagar Szentesi, dr. sc. Višnja Grabovac, viša lektorica, doc. dr. sc. Helena Stublić, doc. dr. sc. Ana Vasung, Ana Badurina, viša lektorica, Alen Novosad, viši lektor, Ana Matijević, predavačica, Jelena Cvitanušić, lektorica, Luka Mayer, Karlo Jurak, Hrvoje Jakopčević

**Dnevni red:**

1. Izvještaj sa sjednica Povjerenstva za osiguravanje kvalitete održanih 1. travnja i 9. svibnja 2022.
2. Izvanredne izmjene izvedbenog plana za ak. god. 2021./2022.
3. Pripreme za izvedbu nastave u ak. god. 2022./2023.
4. Razno

Sjednicu je otvorila predsjednica doc. dr. sc. Tanja Trška te je predložila dnevni red koji je jednoglasno prihvaćen.

**Ad. 1.** Izvještaj sa sjednica Povjerenstva za osiguravanje kvalitete održanih 1. travnja i 9. svibnja 2022.

Predsjednica doc. dr. sc. Trška izvijestila je o dvjema sjednicama Povjerenstva koje su održane u proteklom razdoblju od zadnje sjednice Vijeća povjerenika u ožujku. Povjerenstvo se na sjednicama bavilo sljedećim temama: izrada dokumenata iz područja osiguravanja kvalitete koji Fakultetu nedostaju, privremeno Izvješće o reakreditaciji, novi sustav ePOK.

Povjerenstvo je osnovalo radnu skupinu za izradu dokumenata koju vodi doc. dr. sc. Danijela Lucić. Doc. dr. sc. Lucić ukratko je predstavila aktivnosti oko izrade dokumenata, spomenula je da je izrađen dokument 'Misija i vizija sustava osiguravanja kvalitete Filozofskog fakulteta' te iznijela planove oko izrade dokumenta 'Strategija kvalitete' za koji se očekuje da bi mogao biti predstavljen već krajem srpnja.

Predsjednica doc. dr. sc. Trška dala je kratki osvrt na aktivnosti oko privremenog Izvješća o rekareditaciji, napomenula je da će konačno Izvješće biti objavljeno kada ga zaprimimo, te je istaknula da je najlošije ocijenjena tema vezana uz osiguravanje kvalitete oko koje će biti najviše posla, ali i da imamo veliku podršku i pomoć u vanjskim dionicima, posebno Vedranu Kunoviću koji se bavi upravo tim područjem.

Prisutnima je predstavljen novi ePOK sustav za administranje sjednica tijela unutar sustava kvalitete te materijala o izvanrednim izmjenama te su ukratko prezentirane mogućnosti sustava koji je dostupan preko fakultetske web stranice sustava za kvalitetu, a prisup imaju pročelnici i povjerenici. Uz to je predsjednica doc. dr. sc. Trška uputila i na novu proceduru za izvanredne izmjene izvedbenog plana, a ta je procedura sada objavljena i dostupna na web stranicama Sustava za kvalitetu.

Izv. prof. dr. sc. Tanja Kuštović postavila je pitanje o potpisu pročelnika koji je do sada bio potreban na POK1 obrascu, a doc. dr. sc. Trška pojasnila je da sada taj potpis više nije potreban budući da se obrazac ispunjava elektronski, kroz sustav u kojemu i pročelnici imaju ovlasti.

**Ad. 2.** Izvanredne izmjene izvedbenog plana za ak. god. 2021./2022.

Preko ePOK sustava je za današnju sjednicu upućen jedan zahtjev za izvanrednom izmjenom s Odsjeka za sociologiju koji je jednoglasno prihvaćen te će biti upućen na usvajanje Fakultetskom vijeću. U tablici na kraju ovog dokumenta nalaze se detaljnije informacije o ovoj izmjeni.

**Ad. 3.** Pripreme za izvedbu nastave u ak. god. 2022./2023.

Predsjednica doc. dr. sc. Trška predstavila je šest izmjena izvedbenog plana za ak. god. 2022./2023. koje su bile potrebne radi pogrešno unesenih izmjena u sustavu Obeliks, a što je uočeno prilikom evidencije u ISVU te su ove korekcije već provjerene i potvrđene na odsjecima. Budući da su izvedbeni planovi već usvojeni na Fakultetskom vijeću u ožujku, ove je naknadne izmjene sada nužno provesti kroz proceduru. Sve su izmjene jednoglasno prihvaćene te će biti upućene Fakultetskom vijeću na usvajanje. U tablici na kraju ovog dokumenta nalaze se detaljnije informacije o svim izmjenama.

Nadalje je predsjednica doc. dr. sc. Trška najavila planirane aktivnosti u nadolazećem razdoblju: proceduru odobrenja za sudjelovanje asistenata u izvođenju nastave, proceduru za nove djelatnike koji su predviđeni izvedbenim planom za što je rok 27. lipnja 2022. te ažuriranje podataka u ECTS paketu za tekuću, a kasnije i za sljedeću akademsku godinu.

Na kraju je ukratko izloženo trenutno stanje s postupkom prijave manjih izmjena i novih izbronih kolegija za sljedeću akademsku godinu koje su upućene Odboru za kvalitetu na Sveučilištu jer su upravo stigla odobrenja za dio traženih izmjena te preporuke za korekcije. U zahtjevima za korekcijama uglavnom se radi o sitnim tehničkim popravcima, uz nekoliko većih dorada na četiri odsjeka, a po okončanju te procedure i zaprimanja preostalih odobrenja, članovi Vijeća povjerenika i pročelnici bit će službeno obaviješteni o rezultatima putem mailing liste.

Vezano uz provjeru evidentiranih podataka o izvedbenim planovima u ISVU, doc. dr. sc. Elenmari Pletikos Olof iznijela je komentar o neadekvatnom prikazu nositelja i izvođača na ISVU web stranicama što je odsjek uputio Uredu za ISVU. Ivana Sudarević napomenula je da je zahtjev za doradom tog prikaza upućen na Srce te se očekuje dorada sustava, a kada prikaz bude dorađen, Ured za ISVU poslat će obavijest.

**Ad. 4.**  Razno

Budući da pod točkom Razno nije bilo tema, predsjednica doc. dr. sc. Trška zahvalila je svima na sudjelovanju i zaključila sjednicu.

Doc. dr. sc. Tanja Trška

Predsjednica Vijeća povjerenika za kvalitetu

Zapisnik sastavila:

Ivana Sudarević

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Odsjek za sociologiju | 2021/22. | Promjena  izvođača predmeta | 51332 | Terorizam i društvo | 30/30/0 | Izborni/LJ | Preddiplomski | prekid porodiljnog dopusta |
| Odsjek za talijanistiku | 2022/23. | Promjena preduvjeta | 225519 | Danteova Božanstvena komedija (I. skupina) | 45/15/0 | Izborni/LJ | Preddiplomski | poništava se promjena preduvjeta |
| Odsjek za talijanistiku | 2022/23. | Promjena preduvjeta | 225525 | Talijansko pjesništvo  13. stoljeća (I. skupina) | 45/15/0 | Izborni/Z | Preddiplomski | poništava se promjena preduvjeta |
| Odsjek za talijanistiku | 2022/23. | Promjena preduvjeta | 118576 | Talijanska filmska komedija (III. skupina) | 45/15/0 | Izborni/LJ | Preddiplomski | poništava se promjena preduvjeta |
| Odsjek za talijanistiku | 2022/23. | Promjena preduvjeta | 70062 | Završni rad na studiju Talijanskog jezika i književnosti | 0/0/0 | Izborni/LJ | Preddiplomski | promjena preduvjeta - umjesto za polaganje, za upis |
| Odsjek za klasičnu filologiju - latinski | 2022/23. | Promjena preduvjeta | 132035 | Tečaj latinskoga jezika II | 0/30/0 | Izborni/LJ | Preddiplomski | poništava se promjena preduvjeta |
| Odsjek za germanistiku | 2022/23. | Promjena preduvjeta | 230691 | Tekstne vrste II | 0/30/0 | Izborni/LJ | Preddiplomski | promjena preduvjeta - umjesto za polaganje, za upis |

**Naknadne izmjene izvedbenog plana prihvaćene na sjednici Vijeća povjerenika za kvalitetu održanoj 2. lipnja 2022.**